Karol Janas

Doc. PhDr. PaedDr. Karol Janas, PhD.  (* 7. október  1970, Považská Bystrica) je slovenský historik, vysokoškolský pedagóg a politik, ktorý v súčasnosti pôsobí ako primátor mesta Považská Bystrica a poslanec Trenčianskeho samosprávneho kraja. Do roku 2020 bol okresným predsedom strany SMER – sociálna demokracia v Považskej Bystrici. Po odchode zo Smeru–SD bol zvolený za člena predsedníctva a okresného predsedu strany HLAS – sociálna demokracia.

Prehľad funkcií 
od 2010 Primátor mesta Považská Bystrica
od 2009 Poslanec Trenčianskeho samosprávneho kraja
20082010 Prednosta obvodného úradu v Považskej Bystrici
2010 Vedúci Katedry politológie, Trenčianska univerzita A. Dubčeka v Trenčíne
20102012 Odborný asistent, docent, Ústav romologických štúdií, Univerzita Konštantína Filozofa v Nitre
20072008 Prodekan pre rozvoj, FSEV, Trenčianska univerzita A. Dubčeka v Trenčíne
20042011 Odborný asistent, docent, Katedra politológie, Katedra verejnej správy, Trenčianska univerzita A. Dubčeka v Trenčíne
19952004 Pedagogické pôsobenie IV. ZŠ Považská Bystrica, Stredná priemyselná škola stavebná v Žiline, Gymnázium v Púchove

Výsledky volieb 
V roku 2010 sa uchádzal o post primátora Považskej Bystrice v komunálnych voľbách s kandidátnym číslom 9 za volebnú koalíciu SMER–SD, KDH, SDKÚ–DS. Voľby vyhral so ziskom 6 540 hlasov, čo pri volebnej účasti 35,6 % predstavovalo 54,6 % platných hlasov.

V roku 2014 sa uchádzal o znovuzvolenie v komunálnych voľbách s kandidátnym číslom 2 za volebnú koalíciu SMER–SD, KDH, SDKÚ–DS. Voľby vyhral so ziskom 6 306 hlasov, čo pri volebnej účasti 33,0 % predstavovalo 56,9 % platných hlasov.

V roku 2018 sa uchádzal o znovuzvolenie v komunálnych voľbách s kandidátnym číslom 1 za volebnú koalíciu SMER–SD, SNS, SZ. Voľby vyhral so ziskom 7 294 hlasov, čo pri volebnej účasti 37,4 % predstavovalo 59,2 % platných hlasov.

V roku 2022 sa uchádzal o znovuzvolenie v komunálnych voľbách s kandidátnym číslom 4 za volebnú koalíciu HLAS–SD, SMER–SD, SNS. Voľby vyhral so ziskom 7 132 hlasov, čo pri volebnej účasti 44,7 % predstavovalo 50,9 % platných hlasov.

Publikácie 
 Krízové riadenie vo verejnej správe 
 Politické dejiny Slovenska v 20. storočí
 Teória a dejiny verejnej správy na Slovensku v 20. storočí
 18 vedeckých monografií
 2 vysokoškolské učebnice
 3 vysokoškolské skriptá
 viac ako 100 vedeckých štúdii a odborných článkov v domácich a zahraničných časopisoch a zborníkoch

Referencie

Zdroj 
Primátor mesta – povazska-bystrica.sk

Slovenskí komunálni politici
Primátori Považskej Bystrice
Poslanci Trenčianskeho samosprávneho kraja
Slovenskí univerzitní profesori
Vyučujúci na Trenčianskej univerzite Alexandra Dubčeka v Trenčíne
Vyučujúci na Univerzite Konštantína Filozofa v Nitre
Absolventi Univerzity Mateja Bela v Banskej Bystrici
Politici Hlasu
Osobnosti z Považskej Bystrice